lv it vo lv lv lv ru lv lv lv eo eo de lv lv lv lv lv lv lv lv en en lv hbs_lat lv en lv lv hbs_lat en lv hbs_lat lv en nl sv lv it lv lv nl en lv nl zh en en en ceb cy lv ceb ceb en lv ceb ceb it pt pt en lv lv en en fr lv nl lv eo lv sl fi pl nl lv eu lv lv
Rīgas Ziemas kausa 4. posms | Sailun
Par Sailun Riepu katalogs Jaunumi Garantija Premium Budget TÜV sertifikācija Riepas ar sirdi
Pirmais riepu ražotājs no Ķīnas, kas saņēmis Vācijas ekspertu TÜV SÜD sertifikātu
Biķernieku trase dalībniekus šoreiz sagaidīja ar mainīgiem un šosezon vēl nepiedzīvotiem trases apstākļiem. Lai arī trasē tāpat kā iepriekšējos posmos bija sniegs un ledus, tās segums dienas gaitā kļuva nevis lēnāks, bet gan ātrāks. Ātrākie no dalībniekiem bremzēšanai izmantoja trases malā esošās mīkstās sniega kupenas, tomēr atsevišķos gadījumos piloti pārcentās un tajās iestiga. Tādējādi daudz darba šoreiz bija Andra Vanaga pilotētajam Mitsubishi Pajero drošības automobilim.
Priekšpiedziņās lielisku posmu aizvadīja Jānis Spīķis, kurš ar uzvarām SAILUN 2WD un 2WD ieskaitēs izvirzījies arī šo klašu kopvērtējuma vadībā. Ja pirmos posmus Spīķis aizvadīja ar Mareka Matvejeva Subaru Impreza, tad uz šīm sacensībām viņš kopā ar brāli Juri Spīķi bija ieradies ar VW Golf. Kā smejoties atzina Matvejevs, „tad, kad sākas cīņa par kopvērtējumu, tiek vilkta ārā smagā artilērija”. Pašam Marekam šoreiz divas otrās un viena trešā vieta, kā arī saglabāts kopvērtējuma līdera gods 2WD OPEN ieskaitē.
Par dienas auto ceturtajā posmā droši varēja dēvēt Kristapa Laipnieka un Regnāra Mozgas-Kļaviņa pilotēto Volvo 740, jo ar to tika izcīnītas pirmās vietas visās trijās RWD klasēs. SAILUN RWD ieskaitē Laipnieks demonstrēja perfektu sniegumu un uzvarēja visos trijos iebraucienos. Tādējādi pirms noslēdzošā posma viņš no kopvērtējuma līdera Aleksandra Grīvas atpaliek vien par vienu punktu. RWD un RWD OPEN savas pirmās uzvaras šosezon svinēja Regnārs Mozga-Kļaviņš, kamēr šo klašu kopvērtējuma līderim Raimondam Eriņam šis bija sezonas neveiksmīgākais posms, pirmo reizi iztiekot bez pjedestāla.
Pilnpiedziņās šoreiz uz starta neizgāja vairāku klašu kopvērtējuma līderis Kalvis Blūms, kurš visdrīzākais, ka gatavojās šajā nedēļas nogalē notiekošajam Sarmas rallijam. Tomēr tukša vieta viņa vietā nepalika, jo pirmo reizi šosezon Rīgas Ziemas kausā uz starta izgāja rallijkrosā un kartingā startējošais Mārtiņš Lapiņš. Viņa debija izvērtās ļoti veiksmīga, jo, pilotējot Subaru Impreza, izdevās izcīnīt uzvaras gan 4WD, gan 4WD OPEN ieskaitēs.
Tikmēr SAILUN 4WD klasē pirmo sezonas uzvaru svinēja pieredzējušais Raimonds Tihonovs, kurš pēc sacensībām atzina, ka šāds segums ar labu saķeri viņam patīk un ir arī vairāk piemērots viņa pilotētajam Audi 80. To pierādīja arī fakts, ka otro vietu ar to pašu auto izcīnīja Lauris Ruskuls. Pie pirmās uzvaras šoziem tika arī Andris Vanags, kurš triumfēja AUDI QUATTRO ieskaitē, aiz sevis atstājot Jāni Hānu un Oļģertu Jansonu. Dāmās sezonas otrā uzvara Lindai Kundziņai, bet par pārsteigumu parūpējās Maija Stakena, savās debijas sacīkstēs izcīnot otro vietu. Uz trešā goda pjedestāla pakāpiena šoreiz Marta Starka.
Pēdējā iespēja šoziem izbraukt pa Biķernieku trasi būs 16. februārī, kad norisināsies Rīgas Ziemas kausa piektais un noslēdzošais posms. Piedalīties sacīkstēs iespējams gan ar ielas, gan sporta automašīnām. Sīkāka informācija par dalības nosacījumiem un gaidāmajām sacensībām atrodama gan Rīgas Ziemas kausu mājaslapā.
Rīgas Ziemas kausa 4. posma rezultāti
Jānis Spīķis, VW Golf
Mareks Matvejevs, Subaru Impreza
Juris Spīķis, VW Golf
Jānis Spīķis, VW Golf
Renārs Zapackis, Honda Civic
Mareks Matvejevs, Subaru Impreza
Renārs Zapackis, Honda Civic
Mareks Matvejevs, Subaru Impreza
Jānis Spīķis, VW Golf
Kristaps Laipnieks, Volvo 740
Juris Atraskevics, BMW 318
Aleksandrs Grīva, BMW 328
Regnārs Mozga-Kļaviņš, Volvo 740
Raivis Galviņš, BMW 3. sērija
Kristaps Laipnieks, Volvo 740
Regnārs Mozga-Kļaviņš, Volvo 740
Kristaps Laipnieks, Volvo 740
Edvards Egle, Lada RX
Raimonds Tihonovs, Audi 80
Lauris Ruskuls, Audi 80
Artis Vicinskis, Subaru Impreza
Mārtiņš Lapiņš, Subaru Impreza
Kaspars Mamons, Subaru Impreza
Artis Vicinskis, Subaru Impreza
Mārtiņš Lapiņš, Subaru Impreza
Artis Vicinskis, Subaru Impreza
Kaspars Mamons, Subaru Impreza
Andris Vanags, Audi A4
Jānis Hāns, Audi A4
Oļģerts Jansons, Audi A4
Linda Kundziņa, Audi A3
Maija Stakena, VW Golf
Marta Starka, Seat Ibiza
Sailun Misija un vērtības Vēsture Ražošana un testi Sertifikāti un apbalvojumi Filozofija Pasaules vadošo riepu ražotāju tops
Vieglajiem auto Apvidus auto Komercauto Kravas auto
Produkcija Sasniegumi Sports Testi Noderīgi
Mazā Nometņu iela 33, Rīga
Visas tiesības aizsargātas. © 2018-2022 Sailun
Ši vietne izmanto sikdatnes, lai uzlabotu lietošanas pieredzi un optimizetu tas darbibu. Turpinot lietot šo vietni, Jus piekritat sikdatnu izmantošanai. Uzzinat vairak Piekritu